
[bookmark: _GoBack]Me qëllim të promovimit të kompanive prodhuese kosovare në gjetjen e tregjeve të huaja për eksport, Ministria e Tregtisë dhe Industrisë përmes Agjencisë për Investime dhe Përkrahjen e Ndërmarrjeve në Kosovë (KIESA) , shpallë:

Ftesë për shprehje të interesimit për pjesëmarrje në stendën e Kosovës, në panairin PLMA's 2017 "World of Private Label" International Trade Show, me 16-17 maj 2017 në Amsterdam, Holandë.
Kosova, këtë vit do të marrë pjesë me stenden e Kosovës në panairin PLMA's 2017 "World of Private Label" International Trade Show, i cili do të mbahet në Amsterdam, Holandë, me 16-17 maj 2017.
Hapësira ekspozuese dhe brendimi i saj do të organizohet nga KIESA. Mbështetja financiare do të mbulojë shpenzimet e hapësirës ekspozuese, ndërtimin e stendës, regjistrimin e kompanive, shpenzimet për rryme, pastrim ditor etj.
Ju lutem vini re: se vetëm shprehjet e interesimit të dërguara deri me datë 23.03.2017 do të shqyrtohen për vlerësim dhe vetëm pyetësorët e plotësuar tërësisht mund të konsiderohen për vlerësim.   
Në Ministrinë e Tregtisë dhe Industrisë (në sallën e konferencave) më 22 mars, në ora 14:00, ekspertët e KIESA-së do tu përgjigjen pyetjeve lidhur me organizimin e panairit dhe për mbështetjen e kompanive për pjesëmarrje në ketë panair. Kompanitë që kanë nevojë për asistencë për plotësimin e këtij formulari, këshillohen gjithashtu të marrin pjesë në ketë takim. 
Aplikimi: Kompanitë që dëshirojnë të aplikojnë për të marrë pjesë në panair duhet të shprehin interesimin e tyre duke plotësuar pyetësorin dhe ta dërgojnë atë më së largu deri më 23 mars 2017 në e-mail adresën: info.kiesa@rks-gov.net ose në Ministria e Tregtisë dhe Industrisë/KIESA, Rruga: Muharrem Fejza, Lagjja e Spitalit, p. n. Prishtinë, 10000, Republika e Kosovës.

Informimi dhe pyetësori për shprehje të interesit mund të merret në Ministrinë e Tregtisë dhe Industrisë/KIESA, mund të shkarkohet nga ueb faqja: http://mti.rks-gov.net/ ose në formën elektronike: info.kiesa@rks-gov.net

